Sporadični napadi uprkos primirju
Izrael je saopštio da su palestinski ekstremisti ispalili najmanje pet raketa prema južnom Izraelu
Egipat je saopštio da je posredovao u postizanju sporazuma o prekidu vatre izmedju Izraela i palestinskih ekstremista u Pojasu Gaze nakon četvorodnevnih sukoba u kojima je poginulo najmanje 25 Palestinaca. Egipatski bezbednosni funkcioneri tvrde da je primirje stupilo na snagu rano jutros. Taj sporazum obuhvata obećanje Izraela da prestane da cilja na ekstremiste, kao i obećanje Palestinaca da će obustaviti raketne napade na južni Izrael. U izraelskim vazdušnim napadima na Gazu od petka je ranjeno najmanje 80 ljudi, dok Izrael tvrdi da većinu od 25 ubijenih čine ekstremisti. Bliskoistočni mirovni kvartet je apelovao za mir u regionu. kazala je državna sekretarka Hilari Klinton. Ekstremisti su ispalili preko 100 raketa na južni Izrael i tom prilikom ranili nekoliko tajlandskih poljoprivrednih radnika. Napadi su takodje doveli do zatvaranja škola i poremetili život stotina hiljada Izraelaca. Palestinska esktremistička grupa Islamski Džihad preuzela je odgovornost za većinu raketnih napada. Izraelski premijer Benjamin Netanjahu je obećao osvetu za napade na Izrael. Sukobi su počeli u petak kad su u izraelskom vazdušnom napadu ubijena dvojica vodja ekstremista u Gazi za koje Izrael tvrdi da su planirali napad. Izrael tvrdi da je jedan od te dvojice ekstremista, Zuhair al-Kaisi, planirao napad prošlog avgusta tokom kojeg su se teroristi iz Egipta infiltrirali u južni Izrael i ubili osam ljudi.